Home -- Aymara -- Perform a PLAY -- 102 (Out in the open 2)
102. Ninajj akasquiwa 2
Wawajj jacascaquïnwa ucasti Diosan mmilagropánwa. Faraonajj ordenataynawa israelitanacan wawanacaparojj jawiraru jakontapjjpan sasina. Ucampis, cunapachatejj princesajj princesajj wawar uñjataynajj canastan Nilo jawiran tuyusquirjja qhuyapayasitaynawa. Mamaparuwa churatayna mä kawkha mara uywañapataqui.
Moisés (niño): “Mami, ¿cunats jan jumampïquiristjja? ¿Compañitasmat uca señoramp sarjjañataqui?”
Mamá: “Janiw uqhamacaspati, munat wawa. Ucampis jumarujj amtascapinïmawa.”
Moisés (niño): “Nayajj jumampïñ munta. Janiw sarañ muncti.”
Ucampisa sarjjañajja purinjjataynawa.
Princesajj uywasjjän wawaroja ucatsti “Moisés” sutichjje.
Moisesajj jach’a sua escuelanacancänwa uqhamaw estudie. Sum yatekäna. Kamiri uqhamarac ch’iqhi jakeruw tucjjatayna.
Ucampis chuymapanjja Diosan marcapatjj janipiniw armascánti. Qhitinacatejj egipcionacaru 300 maranacajja esclavjama sirvipcatayna uca marcaru.
Moisés: “Principïtwa, Take cunanïtwa. Kamirïtwa. ¿Umapis cunataquis ucajja? Chuymajjänjja marcajjär yanapañajjaw wact’itu.”
Diosar munasïna uqhamarac marcaparu Moisesajj take cun jaytawayi. Jisc’achatäñwa munäna jach’achatäñsa, esclavöña principïñatsa.
Ucatwa palaciojja jaytawayatayna. Mä jucämpirujja mä egiciowa mä israelitaru jawkjjascäna. Moisesajj mays mays uñtatayna jan qhitis utjquipanjja, egipcioruw jiwayäna ucatsti wasararuw imantatayna. Diosajj marcaparu esclavötapat apsuñap munäna, ucampisa janiw uqhamjja. Ucajj yatisjjänwa. Faraonajj yatjjasinjja Moisesar jiwayañ munäna.
Utatsti Moisesajj yakha jaya marcaruw jaltjjatayna. ¿Ucampejj tucusjjpachati? ¿Diosajj mä jake jiwayampejj sarnakaspatï?
(ovejanacan ojhotapa)
40 maranacawa Moisesajj yakhan ovejanacap awatitayna. Wasaranac irpcasinjja tiemponïnwa lup’iñataqui.
Janiw Diosatjj armascataynati uqhamarac Diosajj jupatjj janiraquiw armascataynati. Mayac sayt’ana.
Moisés: “¿Cunas ucajja? ¡Janiw uqhamäcaspati! Ch’aphi aliw naqhasqui. Ninajj akasquiwa. Ucampisa, uca alijja janiw naqhantquiti. Janiw uqhamäcaspati.”
Jutiri historiajja uñacht’ayatam uca ch’aphi akquirita.
Uñstirinaca: Parliri, Moisés (niño), madre, Moisés
© Copyright: CEF Germany
eng_Latn swh_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn